שידורי רדיו מיוחדים בזמן חירום, הכוללים דממת אלחוט הנקטעת רק בזמן אזעקת אמת, אז משודרות הנחיות להתגוננות וירידה למקלטים. שידורי הגל-השקט החלו במלחמת המפרץ הראשונה
שידורי הגל-השקט החלו בימי התקפות הטילים של מלחמת המפרץ הראשונה, ב-24 בינואר 1991, והם "ככל הידוע המצאה ישראלית מקורית בתחום הרדיו והאזעקה" (רפי מן, 1998). השידורים, פרי יוזמתו של פרופ פרץ לביא, ראש המעבדה לחקר השינה בטכניון בחיפה, כוללים דממה המופרת רק בשעת אזעקה. קהל היעד של התחנה הם תושבים באזורי סיכון המבקשים להיות מעודכנים בשעות הלילה. שידורי הגל-השקט איפשרו לתושבים לישון ללא רעש הרקע של תחנת רדיו או טלוויזיה דלוקות, וגם לסמוך על כך שיתעוררו בזמן חירום. מאוחר יותר הופעל הגל-השקט גם בשבתות, כדי לאפשר גם לשומרי השבת התעדכן בזמן חירום בלי שייאלצו לשמוע שידורי רדיו הכרוכים במראית עין של חילול שבת. החל ממלחמת המפרץ השנייה החל פיקוד העורף לשדר הנחיות וסרטוני הסברה בערוץ 33 בטלוויזיה. במלחמת לבנון השנייה הופעל הגל-השקט על-ידי קול-ישראל במהלך שעות הלילה ובשבתות, על התדר שבו משדרת כל-המוזיקה. בתחילה שודרו בגל-השקט שידורי רשת ב, ועם התארכותה של המלחמה שודרו הנחיות של נציג פיקוד העורף ששהה באולפן "ח"כ אורלב ביקש לפרסם בהבלטה תדרי הגל השקט המופעל בשבת", 20.7.2006, "וואלה" "מחדל הגל השקט", עידן יוסף, nfc, 16.7.2006 "לא יעלה על הדעת", רפי מן. הד-ארצי הוצאה-לאור, 1998